102.   ΠΡΟΕΔΡΙΚΟ ΔΙΑΤΑΓΜΑ υπ’ αριθ. 166 της 14-17 Ιουν. 1996 (ΦΕΚ Α΄ 125) Σύσταση Γενικής Γραμματείας Συγχρηματοδοτουμένων Δημοσίων Έργων στο Υπουργείο Περιβάλλοντος, Χωροταξίας και Δημοσίων Έργων, καθορισμός των αρμοδιοτήτων της και τροποποίηση και συμπλήρωση των Π.Δ. 69/1988 και 91/1991. Έχοντας υπόψη: 1.Τις διατάξεις των άρθρ. 26 παρ. 1, 27 παρ. 3, 29Α όπως προστέθηκε με το άρθρ. 27 του Νόμ. 2081/92 (ΦΕΚ Α΄ 154) και του άρθρ. 30 παρ. 9 του Νόμ. 1558/1985 «Κυβέρνηση και Κυβερνητικά Όργανα» (ΦΕΚ Α΄ 137). 2.Τις διατάξεις του άρθρ. 24 παρ. 5 του Νόμ. 1558/85 σε συνδυασμό με το άρθρ. 6 παρ. 6 και 8 παρ. 2 του Νόμ. 2026/1992 (Α΄ 43) «Ρύθμιση θεμάτων οργάνωσης και προσωπικού της Δημόσιας Διοίκησης και άλλες διατάξεις». 3.Τις διατάξεις του άρθρ. 22 παρ. 1 του Νόμ. 1735/87 «Προσλήψεις στο Δημόσιο τομέα, Κοινωνικός έλεγχος στη Δημόσια Διοίκηση, Πολιτικά δικαιώματα και άλλες διατάξεις» (Α΄ 195). 4.Τις διατάξεις του άρθρ. 71 του Νόμ. 1943/91 «Εκσυγχρονισμός της οργάνωσης και λειτουργίας της Δημόσιας Διοίκησης, αναβάθμιση του προσωπικού της και άλλες διατάξεις» (Α΄ 50). 5.Τις διατάξεις της παρ. 1 του άρθρ. 5 του Νόμ. 679/1977 (ΦΕΚ Α΄ 245), όπως τροποποιήθηκε με την παρ. 1 του άρθρ. 23 του Νόμ. 1418/1984 (ΦΕΚ Α΄ 23). 6.Το Π.Δ. 69/88 «Οργανισμός της Γενικής Γραμματείας Δημοσίων Έργων» (ΦΕΚ Α΄ 28) και 91/91 «Σύσταση Ειδικής Υπηρεσίας Δημοσίων Έργων (ΕΥΔΕ) για τη μελέτη και κατασκευή των μεγάλων συγκοινωνιακών έργων Νομού Αττικής» (ΦΕΚ 42Α). 7.Την αριθ. 13/6.3.1996 απόφαση του Πρωθυπουργού και του Υπουργού Εσωτερικών, Δημόσιας Διοίκησης και Αποκέντρωσης «Καθορισμός αρμοδιοτήτων του Υφυπουργού Εσωτερικών, Δημόσιας Διοίκησης και Αποκέντρωσης Γ. Μωραΐτη» (ΦΕΚ 137 τ.Β΄). 8.Το γεγονός ότι από τις διατάξεις του παρόντος δ/τος προκαλείται δαπάνη σε βάρος του κρατικού προϋπολογισμού ύψους 20.000.000 δραχμών κατά το τρέχον οικονομικό έτος και 21.500.000 περίπου για καθένα από τα επόμενα οικονομικά έτη. Η ανωτέρω δαπάνη για το τρέχον οικονομικό έτος θα αντιμετωπισθεί από τον ειδικό φορέα 31-120 και ΚΑΕ 0237 και για το καθένα από τα επόμενα έτη από τις γραμμένες πιστώσεις στον προϋπολογισμό του υπουργείου Περιβάλλοντος, Χωροταξίας και Δημοσίων Έργων από τους οικείους φορείς. 9.Την 263/1996 γνωμοδότηση του Συμβουλίου της Επικρατείας μετά από πρόταση του Πρωθυπουργού, των Υπουργών Εθνικής Οικονομίας, Οικονομικών και Περιβάλλοντος Χωροταξίας και Δημοσίων Έργων και του Υφυπουργού Εσωτερικών, Δημόσιας Διοίκησης και Αποκέντρωσης, αποφασίζουμε: Σύσταση Γενικής Γραμματείας  Συγχρηματοδοτουμένων Δημοσίων Έργων Άρθρ.1.-Συνιστάται στο Υπουργείο Περιβάλλοντος, Χωροταξίας και Δημοσίων Έργων Γενική Γραμματεία Συγχρηματοδοτουμένων Δημοσίων Έργων υπαγόμενη απευθείας στον Υπουργό Περιβάλλοντος, Χωροταξίας και Δημοσίων Έργων. Άρθρ.2.-1.Τα Συγχρηματοδοτούμενα Δημόσια Έργα που υπάγονται στην αρμοδιότητα της Γενικής Γραμματείας Συγχρηματοδοτουμένων Δημοσίων Έργων είναι: α)το Μετρό Αθηνών, β)ο Νέος Διεθνής Αερολιμένας Αθηνών, γ)η Ελεύθερη Λεωφόρος Ελευσίνας – Σταυρού – Σπάτων και η Περιφερειακή Οδός Υμηττού. δ)η Γέφυρα Ρίου – Αντιρρίου, ε)η Εγνατία οδός, και στ)το Μετρό Θεσσαλονίκης 2.Στις αρμοδιότητες της Γενικής Γραμματείας Συγχρηματοδοτουμένων Δημοσίων Έργων ανήκουν: α.Η διαμόρφωση των θέσεων του Υ.ΠΕ.ΧΩ.Δ.Ε. στον τομέα των Συγχρηματοδοτουμένων Δημοσίων Έργων. β.Η διενέργεια όλων των απαραίτητων διαδικασιών αρμοδιότητας ΥΠΕΧΩΔΕ για την προώθηση του σχεδιασμού, της μελέτης και της κατασκευής των Συγχρηματοδοτουμένων Δημοσίων Έργων, η άσκηση της εποπτείας και η παρακολούθηση κάθε διαδικασίας αρμοδιότητας ΥΠΕΧΩΔΕ για την εκτέλεση των Συγχρηματοδοτουμένων Δημοσίων Έργων μέχρι την ολοκλήρωσή τους, καθώς και η εποπτεία κατά τη διάρκεια της λειτουργίας τους, όπου αυτό προβλέπεται από τις κείμενες διατάξεις. γ.Η αναγκαία στο πλαίσιο του ΥΠΕΧΩΔΕ συνεργασία με τα όργανα της Ευρωπαϊκής Ένωσης, όπως και άλλων Οργανισμών σε ζητήματα αναγόμενα στα Συγχρηματοδοτούμενα Δημόσια Έργα για το χειρισμό των σχετικών θεμάτων σύμφωνα με τις διαμορφωμένες θέσεις του ΥΠ.ΕΘ.Ο. ως συναρμοδίου Υπουργείου. δ.Η άσκηση της εποπτείας στα νομικά πρόσωπα που εκτελούν ή διαχειρίζονται τα Συγχρηματοδοτούμενα Δημόσια Έργα είτε κατά το στάδιο της κατασκευής είτε κατά το στάδιο της λειτουργίας τους, όπου αυτό προβλέπεται από τις κείμενες διατάξεις. ε.Η γραμματειακή εξυπηρέτηση της Επιτροπής Υπουργών για τα Μεγάλα Δημόσια Έργα. Υπαγόμενες Υπηρεσίες Άρθρ.3.-1.Στη Γενική Γραμματεία Συγχρηματοδοτουμένων Δημοσίων Έργων του Υπουργείου Περιβάλλοντος, Χωροταξίας και Δημοσίων Έργων, μεταφέρεται, με το προσωπικό της, η Ειδική Υπηρεσία Δημοσίων Έργων με τον τίτλο «Ειδική Υπηρεσία Δημοσίων Έργων Μελέτης και Κατασκευής Μεγάλων Συγκοινωνιακών Έργων Νομού Αττικής» (ΕΥΔΕ Συγκοινωνιακών Έργων Αττικής), που συστήθηκε με το Π.Δ. 91/1991 (ΦΕΚ Α΄ 42), όπως τροποποιήθηκε με το Π.Δ. 513/1991 (ΦΕΚ Α΄ 190). (Μετά τη σελ. 90,5468) Σελ. 90,5469 Τεύχος 1229-Σελ.33 23.Α.αα.102 Υπουργείο Χωροταξίας Οικισμού και Περιβάλλοντος Στην ειδική αυτή Υπηρεσία υπάγεται κι αρμοδιότητα των θεμάτων της Γέφυρας Ρίου – Αντιρρίου, καθώς και η εποπτεία του νομικού προσώπου ιδιωτικού δικαίου «Εγνατία οδός Ανώνυμη Εταιρεία» που εκτελεί το έργο της Εγνατίας Οδού, μετά την 31.12.1996. Για την άσκηση των αρμοδιοτήτων της Προϊσταμένης Αρχής σύμφωνα με τις διατάξεις για την εκτέλεση των Δημοσίων Έργων επιφυλάσσονται οι διατάξεις του άρθρ. 29 του Νόμ. 1558/1985 (ΦΕΚ Α΄ 137). 2.Από τις προβλεπόμενες αρμοδιότητες στην παρ. 1 του άρθρ. 1 του Π.Δ. 91/1991 της ΕΥΔΕ Συγκοινωνιακών Έργων Αττικής παραμένουν σ’ αυτή οι περίπτ. α΄-Ελεύθερη Λεωφόρος Ελευσίνας – Σταυρού – Σπάτων και β΄-η Περιφερειακή Οδός Υμηττού. Οι αρμοδιότητες για τα υπόλοιπα έργα που αναφέρονται στην ίδια παρ. 1 του άρθρ. 1 του αυτού Π.Δ/τος 91/1991 ασκούνται εφεξής από τη Δ/νση Οδικών Έργων Περιφέρειας Αττικής της Γενικής Γραμματείας Δημοσίων Έργων (άρθρ. 1 παρ. 1 περίπτ. ιε΄ του Π.Δ. 69/1988 (ΦΕΚ Α΄ 28). 3.Στην αυτή ως άνω Γενική Γραμματεία Συγχρηματοδοτουμένων Δημοσίων Έργων μεταφέρεται με το προσωπικό της και η Δ/νση Έργων Αεροδρομίων της Γενικής Γραμματείας Δημοσίων Έργων του Υ.ΠΕ.ΧΩ.Δ.Ε. (άρθρ. 1 παρ. 1 περίπτ. θ΄ του Π.Δ. 69/1988), η οποία μετονομάζεται σε Δ/νση Εποπτείας Νομικών προσώπων και διαρθρώνεται σε Τμήματα και Γραφεία ως ακολούθως: α)Τμήμα εποπτείας νομικών προσώπων που εκτελούν τα έργα Μετρό Αθηνών και Μετρό Θεσσαλονίκης και β)Τμήμα εποπτείας νομικού προσώπου που εκτελεί το έργο του Νέου Διεθνούς Αερολιμένα Αθηνών. γ)Γραφείο Γραμματείας 4.Η αρμοδιότητα της Δ/νσης Εποπτείας Νομικών προσώπων αφορά στα παρακάτω θέματα που κατανέμονται στα τμήματα και γραφεία της, ως εξής: Σελ. 90,5470 Τεύχος 1229-Σελ.34 α)Τμήμα εποπτείας νομικών προσώπων που εκτελούν τα έργα Μετρό Αθηνών και Μετρό Θεσσαλονίκης, στο οποίο υπάγονται: Όλα τα θέματα που αφορούν στην άσκηση της εποπτείας που προβλέπεται από τις κείμενες διατάξεις για το σχεδιασμό, τον προγραμματισμό, τη μελέτη, την κατασκευή και τη λειτουργία των έργων Μετρό Αθηνών και Μετρό Θεσσαλονίκης, καθώς και σε όλα τα οικονομικά και διοικητικά θέματα. β)Τμήμα εποπτείας του νομικού προσώπου που εκτελεί το έργο του Νέου Διεθνούς Αερολιμένα Αθηνών, στο οποίο υπάγονται: Όλα τα θέματα που αφορούν στην άσκηση της εποπτείας που προβλέπεται από τις κείμενες διατάξεις για το σχεδιασμό, τον προγραμματισμό, τη μελέτη, την κατασκευή και τη λειτουργία του έργου του Νέου Διεθνούς Αερολιμένα Αθηνών, καθώς και σε όλα τα οικονομικά και διοικητικά θέματα. γ)Γραφείο Γραμματείας, στο οποίο υπάγονται: Η Γραμματειακή εξυπηρέτηση της Διεύθυνσης, η τήρηση πρωτοκόλλου και αρχείου εγγράφων. 5.Αρμόδιες για την εποπτεία και τον έλεγχο εφαρμογής από τα ανωτέρω Ν.Π.Ι.Δ. των σχετικών με τα θέματα προστασίας Περιβάλλοντος διατάξεων καθίστανται οι οικείες υπηρεσίες της Γενικής Διευθύνσεως Περιβάλλοντος του Υ.ΠΕ.ΧΩ.Δ.Ε., στις οποίες και έχουν κατά νόμο απονεμηθεί οι σχετικές αρμοδιότητες. Συνιστώμενες Υπηρεσίες Άρθρ.4.-Στη Γενική Γραμματεία Συγχρηματοδοτουμένων Δημοσίων Έργων συνιστάτται ανεξάρτητο Γραφείο Χρονικού Προγραμματισμού Έργων, στο οποίο υπάγονται: Η συγκέντρωση όλων των απαραίτητων στοιχείων σε συνεργασία με τις αρμόδιες διευθύνσεις και φορείς για την εφαρμογή χρονικού προγραμματισμού των έργων, με την μέθοδο της δικτυωτής ανάλυσης και η παρακολούθηση εφαρμογής της σε όλα τα στάδια. Η κατάστρωση συνοπτικού διαγράμματος GANTT όλων των απαιτουμένων δραστηριοτήτων – εργασιών του έργου για εκτίμηση του συνολικού χρόνου και των τμηματικών προθεσμιών. Υπουργείο Χωροταξίας Οικισμού και Περιβάλλοντος 23.Α.αα.102 Λοιπές αρμοδιότητες Άρθρ.5.-1.Για τα αντικείμενα της Γενικής Γραμματείας Συγχρηματοδοτουμένων Δημοσίων Έργων που αναφέρονται σε θέματα ποιότητας έργων, ή σε θέματα οικονομικά, νομοθετικά, διοικητικά ή σε θέματα εκπαίδευσης, πληροφορικής, οργάνωσης και εργαστηρίου Μεγάλων Έργων, αρμόδιες είναι οι αντίστοιχες Υπηρεσίες της Γενικής Γραμματείας Δημοσίων Έργων, Γενική Διεύθυνση Ποιότητας Δημοσίων Έργων, Διεύθυνση Οικονομικών Υποθέσεων και Προμηθειών, Νομοθετικού Συντονισμού και κωδικοποίησης, Διοικητικού, Εκπαίδευσης, Πληροφορικής, Οργάνωσης και Απλούστευσης Διαδικασιών και Κεντρικού Εργαστηρίου Δημοσίων Έργων. Οι Υπηρεσίες αυτές όταν χειρίζονται τα ανωτέρω αντικείμενα που αναφέρονται στα Συγχρηματοδοτούμενα Δημόσια Έργα υπάγονται λειτουργικά στο Γενικό Γραμματέα Συγχρηματοδοτουμένων Δημοσίων Έργων. Επίσης, οι ακόλουθες υπηρεσίες της Γενικής Γραμματείας Δημοσίων Έργων υπάγονται λειτουργικά στο Γενικό Γραμματέα Συγχρηματοδοτουμένων Δημοσίων Έργων αναφορικά με θέματα αρμοδιότητας της Γενικής Γραμματείας Συγχρηματοδοτουμένων Δημοσίων Έργων: α.Γραφείο Νομικού Συμβούλου β.Παράρτημα ΠΣΕΑ γ.Γραφείο Στατιστικής Υπηρεσίας δ.Γραφείο Τύπου και Δημοσίων Σχέσεων ε.Επιθεώρηση Δημοσίων Έργων Ο όρος κατά περίπτωση «λειτουργικής» υπαγωγής των ανωτέρω υπηρεσιών στη νέα Γενική Γραμματεία κατ’ ουδέν θίγει την ιεραρχική υπαγωγή των Υπηρεσιών αυτών στην Γενική Γραμματεία Δημοσίων Έργων ούτε αφορά στα θέματα της υπηρεσιακής καταστάσεως των υπηρετούντων σ’ αυτές υπαλλήλων τα οποία εξακολουθούν να ρυθμίζονται αποκλειστικώς από τα αρμόδια όργανα της Γενικής Γραμματείας Δημοσίων Έργων. 2.Όπου απαιτούνται γνωμοδοτήσεις Τεχνικών Συμβουλίων αρμόδια είναι τα Τεχνικά Συμβούλια (Μελετών και Κατασκευών) της Γενικής Γραμματείας Δημοσίων Έργων. Σύσταση θέσεων Άρθρ.6.-1.Στη Γενική Γραμματεία Συγχρηματοδοτουμένων Δημοσίων Έργων συνιστώνται οι ακόλουθες θέσεις: Μία (1) θέση μετακλητού Γενικού Γραμματέα, Προϊσταμένου της Γενικής Γραμματείας με βαθμό 1ο της κατηγορίας των ειδικών θέσεων. Μία (1) θέση ειδικού συμβούλου και μία (1) ειδικού συνεργάτη με σχέση εργασίας ιδιωτικού δικαίου ορισμένου χρόνου του άρθρ. 71 του Νόμ. 1943/1991, όπως συμπληρώθηκε με την παρ. 19 του άρθρ. 32 του Νόμ. 2190/1994. 3 θέσεις διοικητικών υπαλλήλων του άρθρ. 30 παρ. 9 του Νόμ. 1558/1985. 2.Η συμπληρωματική στελέχωση της Γενικής Γραμματείας Συγχρηματοδοτουμένων Δημοσίων Έργων γίνεται και με μετακίνηση από το υπάρχον προσωπικό που υπηρετεί στη Γενική Γραμματεία Δημοσίων Έργων. Το προσωπικό της Γενικής Γραμματείας των συγχρηματοδοτουμένων Δημοσίων Έργων μετά την αποπεράτωση των έργων ή εάν πλεονάζει μετά την αποπεράτωση ενός εκάστου Έργου επανέρχεται στη Γενική Γραμματεία Δημοσίων Έργων. 3.Το προσωπικό των υπηρεσιών που υπάγεται με το παρόν δ/γμα στη Γενική Γραμματεία Συγχρηματοδοτουμένων Δημοσίων Έργων εξακολουθεί να υπάγεται στα υπηρεσιακά και πειθαρχικά συμβούλια της Γενικής Γραμματείας Δημοσίων Έργων στα οποία υπάγονταν ως την έναρξη ισχύος του παρόντος δ/τος. Τροποποίηση και συμπλήρωση διατάξεων Π.Δ. 69/1988 Άρθρ.7.-1.(Αντικαθίσταται το άρθρ. 8 του Π.Δ. 69/1988, ανωτ. αριθ. 44). 2.(Καταργείται το άρθρ. 9 του Π.Δ. 69/1988, ανωτ. αριθ. 44). Ισχύς Άρθρ.8.-Η ισχύς του παρόντος δ/τος αρχίζει με τη δημοσίευσή του στην Εφημερίδα της Κυβερνήσεως. Για τη διατήρηση σε ισχύ των κοινών αποφάσεων των Υπουργών ΠΕ.ΧΩ.Δ.Ε. και Δημόσιας Τάξης, που δεν έχουν προσυπογραφεί από Υπουργό Δημόσιας Τάξης και αφορούν έργα αρμοδιότητας του Υπουργείου ΠΕ.ΧΩ.ΔΕ. καθώς και για τις συμβάσεις μισθώσεως έργου που έχουν συναφθεί από 17 Ιουλ. 1993 μέχρι 19 Νοεμ. 1994 μεταξύ Υπουργού ΠΕ.ΧΩ.ΔΕ. και αναδόχων διαφόρων ειδικοτήτων, βλέπε παρ. 10 και 11 άρθρ. 20 Νόμ. 2386/6-7 Μαρτ. 1996 (ΦΕΚ Α΄ 43), Τόμ. 24, σελ. 194,03. 103. ΑΠΟΦΑΣΗ ΥΠΟΥΡΓΟΥ ΠΕΡΙΒΑΛΛΟΝΤΟΣ,  ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ Αριθ. Δ16γ/010/547/Γ της 26 Αυγ./4 Σεπτ. 1996 (ΦΕΚ Β΄ 814) Καθορισμός καθ’ όλων Τεχνικών Δ/νσεων ΓΓΔΕ αρμοδίων για έγκριση μελετών εφαρμογής Σ.Ε.Α., ΚΔΑ και Σταθμών Διοδίων. (Μετά τη σελ. 90,5470) Σελ. 90,5471 Τεύχος 1229-Σελ. 35 23.Α.αα.103 Υπουργείο Χωροταξίας Οικισμού και Περιβάλλοντος 